Järgnev saade on valminud tänu J.Meyeri teenistuspartnerite toele.
IGAPÄEVAELU RÕÕMUD
Ilmutuse 3:15
Mõtlesin, et alustaksime paremast raamatust.
Kuid vaatame need "Häda sulle!" salmid kohe alguses ära.
Ilmutuse 3:15 "Ma tean su tegusid..."
Pöördu oma naabri poole ja ütle: "Jumal teab su tegusid."
See peaks vähemalt osasid meist hirmutama.
Kui enda järel koduust sulgedes teiseks inimeseks muutud
võrreldes sellega,
kes sa pühapäeva hommikul kirikus oled...
Sa tead küll, millest ma räägin.
Jumal teab sellegipoolest me tegusid.
"...et sa ei ole külm ega kuum.
Oh oleksid sa ometi külm või kuum!
Aga nüüd, et sa oled leige ja mitte külm ega kuum,
sülitan ma su välja oma suust.
Et sina ütled: Ma olen rikas ja mul on rikkust küllalt
ning mul ei ole puudu millestki..."
See meenutab mulle nii väga Ameerikat.
Me oleme edukad ja meil on kõik kontrolli all.
Me oleme maailma suurim rahvas.
No see teooria kisub küll metsa poole.
"...ning sa ei teagi, et sa oled vilets ja armetu
ja vaene ja pime ja alasti -,
siis ma annan sulle nõu
osta minu - st Jumala - käest tules proovitud kulda..."
Olgu siinkohal öeldud, et olen juba kogumas materjali
õpetamaks teemal "Jumala tuli".
Sest meil on aeg seda kuulda.
Kui Jumala tuli tabab su elu,
põletab see ära kõik, mis pole lainel Tema loomusega
ja sütitab kõik selle, mis siis järgi jääb.
Tean seda omast käest.
Matteuse 3:11 on öeldud,
et Jeesus ristib meid Püha Vaimu ja tulega.
Me ei kuule sellest eriti tihti.
Me ei kuule isegi piisavalt Püha Vaimuga ristimisest.
Sest kõik tahavad olla poliitiliselt korrektsed.
Keegi ei taha öelda midagi, mis riivaks mõnda teist kirikut.
Kogu see erinevate kirikute-konfessioonide teema
on jama nagunii, kuna taevas neid enam pole.
Aamen?
Nii tobe!
"Sa räägid keeltes, aga mina mitte.
Sa usud tervenemisse, aga mina mitte,
mistõttu ma ei saa ka rääkida sinuga.
Tõmban seina ette ja sa ei saa tulla meite keskele."
Kui keegi liigub Püha Vaimu andides,
aga sa ei saa sellest aru ja mõistad neid hukka selle pärast
siis pigem tasuks öelda:
"Tahaksin hoopis rohkem sellest teada saada!"
Vaata see Piiblist järgi!
Kuulsin midagi möödunud aastal
ja see tähendas väga palju mu jaoks.
Olin pidamas Londonis konverentsi,
kus osalesid mitmed katoliku kiriku tippjuhid,
nii et ma ei tea, mida ma seal tegin,
aga meil oli tore igal juhul.
Seal olid paavsti assistent ja mingi muu üksuse peapiiskop
ja kes kõik veel, kel oli mingi tiitel.
Ja siis mina - lihtsalt Joyce.
Fettonist.
Aga kuna ma olen St. Louisest ja meil on seal ka katedraal,
siis mõtlesin, et ma olen St. Louise peapiiskop.
Nii ma rahvale ütlesingi - ma olen St. Louise peapiiskop.
Kuid seal oli üks mees, kes jagas midagi ja ütles:
"Me peame lõpetama tülitsemise."
Me ei pruugi uskuda ühtemoodi,
kuid me teenime ühte ja sama Jumalat.
Seni aga, kuni me ei lõpeta tülitsemist
ja hakka armastama üksteist,
peab maailm meid vaid suureks naljanumbriks.
Seetõttu ka, ära tule kunagi mu juurde
mõne teise kiriku kohta halba ütlema,
sest ma ei taha seda kuulda ega tule sellega ka kaasa.
Kui aus olla, mu enda südames pole sellist asja.
Ma lihtsalt ei lähe kaasa sellega.
Kuidas sa saad vihata kedagi vaid seetõttu,
et ta on erinevast kirikust?
See on sama rumal
kui vihata kedagi erineva nahavärvi pärast.
Kogu see värk on saatana töö
ja me peame lõpetama sellega kaasa minemise.
Keegi peab selles osas seisukoha võtma
ja ma ütlen, et see peab algama siit!
See mees jätkas:
"Kui terroristid hakkavad kristlasi ritta seadma,
et neid maha lasta,
ei küsi neist keegi, kust kirikust või konfessioonist sa oled.
Nende meelest oleme me kõik üks.
Meie oleme vaid need, kes sellest aru ei saa."
Jeesuse palve oli, et me oleks üks,
nii nagu Tema ja Isa olid üks.
Paulus palus,
et me saaks alandlikus meeles üksteisega läbi.
Oleme jälle meelte juures tagasi,
ehk siis ainus viis, kuidas armastada kedagi,
kes pole nagu sina,
on omada piisavalt alandlikku meelt
mõistmaks, et kes ja mis iganes sa ka oled -
see on and Jumalalt.
Ja kes või mis iganes nemad ei ole,
pole nende teha.
Jumal ehk ei andnud neile seda, mis sul on,
aga neil on jälle midagi, mida sul pole
ja seetõttu me peamegi koos toimetama.
Siin võib täna olla inimesi, kes tulid külalisena kellegi kutsel
või sa oled siin lihtsalt uudishimust.
Kuid sa teed suure vea,
kui siin toimuv on sulle mõistetamatu
või sinu kirikus ei tehta nii
ja sa lähed siit koju kriitilise ning hukkamõistva suhtumisega.
Sest niipea, kui solvud millegi peale,
pole sa ka võimeline enam kasvama
ega õppima asju, mida Jumal tahab, et õpiksid.
Nii et, see on üks neid asju,
mis peab saama põletatud Jumala tule poolt me eludes.
Ma ise olen ristitud Püha Vaimuga
ja ma usun täiega vaimuandidesse.
Ühtlasi usun ma ka igati kõike, mis on Piiblis kirjas.
Ma ei häbene seda ega muuda selles osas oma meelt.
Kuid samas sa ei pea olema täpselt nagu mina
selleks, et võiksin sind armastada.
Ma armastan sind ikkagi
ja seda isegi siis, kui sina mind ei armasta.
Ja tead, miks seda väita julgen?
Sest ma pole ainuüksi ristitud Püha Vaimuga,
aga ma olen ka ristitud tulega.
Ma isegi ei teadnud, et see nii läheb.
Mõtleme tihti: "Oo jeeee,
tahan saada ristitud Püha Vaimuga!
Nii äge!"
Osad ei saa praegu üldse aru, millest ma räägin,
kuid räägin sellest lähemalt järgmine kord.
Sa mõtled: "Mind ristiti veega.
Mis Püha Vaimu ristimisest ta veel räägib?"
Kuid see ongi see probleem -
me sageli isegi ei tea, millest Piibel räägib,
sest osa konfessioone ei ava end nendele asjadele
ja seetõttu me tõmbame neile ka vee peale.
See on kurb,
kuid kui ma sain täidetud Püha Vaimuga,
paluti mul kogudusest lahkuda.
See aga, mida mulle öeldi, oli täiega haletsusväärne.
"Me ei saa väita,
et sinuga juhtunu pole Piiblis kirjas,
kuid see pole osa me õpetusest."
See on kõige kurvem asi, mida olen eales näinud.
Järgi alati ikka Jumalat ja mitte mõnda õpetust!
Aamen?
Mul kulub nüüd avasõnade peale nii palju aega,
et peame vist 2. osaga järgmine kord jätkama.
Peale Püha Vaimuga ristimist läks 3-4 nädalat,
kui Jumala tuli mind tabas.
Küsid: "Mida see veel tähendab?"
See tähendab, et Jumal sekkus täiega minu asjadesse.
Asjadesse, millesse ma poleks tahtnud.
Kuid ma ei suutnud Teda ka eemal hoida.
Kui sa tahad järgida Jumalat kõige täiega...
Õigemini peaksin küsima -
kas tahad järgida Jumalat kõige täiega?
Või tahad sa jääda oma tobeda aia otsa?
On aeg ronida oma aia otsast alla
ja otsustada ära, kummal pool sa oled.
Me ei pea sosistama, kui Jumalast räägime.
Me ei pea maailma ees ka mingid napakad olema,
kuid samas me ei pea tundma häbi Jumala pärast, keda me teenime.
On aeg!
On aeg särada!
Osade te jaoks on see raske teema,
sest te teate, et teil on vaja langetada olulisi otsuseid.
Tänapäeva kogudustes on nii palju lõtva elu.
Hääkene küll, oletame, et mitte teie,
vaid osade televaatajate seas.
Kuid nii on.
Aga me ei peaks olema sellised.
Peaksime tahtma olla nagu Kristus
igas oma elu valdkonnas.
"...osta minu käest tules proovitud kulda,
et sa saaksid rikkaks,
ning valgeid rõivaid, et end nendega riietada
ja et ei saaks avalikuks sinu alastioleku häbi,
ning silmasalvi võida silmi, et sa näeksid.
Jumal ütleb salmis 18:
"Ma annan sulle nõu osta minu käest neid asju."
Kuidas me ostame neid asju?
Mitte rahaga, aga pannes oma tahte altarile,
öeldes: "Jumal, sündigu Sinu ja mitte minu tahe."
"Ma panen oma elu altarile ja tahan seda, mida Sina tahad,
isegi, kui see mulle ei meeldi."
Ma ütlen Jumalale koguaeg: "Tee mu elus, mida iganes tahad
ja kui tarvis, seo mind kasvõi altari külge kinni,
aga ära mitte mõtlegi lasta mul minna
enne, kui oled lõpetanud minus kõik, mis tarvis.
Sest ma ei taha olla midagi muud kui vaid see, mida Sina tahad."
Ilmutuse 3:19
"Keda iganes mina armastan, ma ütlen neile, mis neil viga on.
Ma koputan nende südameile,
veenan, noomin ja kutsun neid korrale.
Ma distsiplineerin ja juhendan neid.
Ole siis innukas!"
Ole innukas!
Sa lahkud siit täna ja ütled:
"Ma kuulsin oma elu parimat sõnumit!
Seda, kuidas tulla aia otsast alla ja kutsuda Jumala tuli oma ellu."
"Ole siis entusiastlik ja tuliselt innukas,
parandades meelt ja muutes oma mõtteviisi."
Tead, mida päästmine tegelikult tähendab?
See pole vaid: "Ma tahan Jeesust!"
Me oleme muutnud altarikutsed millekski erinevaks sellest,
mis nad olema peaks.
Kui aus olla, siis ma isegi ei näe Piiblis kusagil
ühtki altarikutset.
Me vaid ise üritame juhtida inimesi selle otsuseni.
Piibel ütleb:
"Kui sa usud oma südames ja tunnistad oma suuga,
et Jeesus on Issand ja Ta äratati üles surnuist,
siis sa saad päästetud."
Meeleparandus aga tähendab tegelikult seda,
et sa muudad oma mõtteviisi selles osas, kuidas oma elu elad.
Sa muudad oma meelt ja lähed hoopis teises suunas.
Seetõttu tahan ma näha üht meeleparandust siin täna.
Televaatajad aga võivad leida endale omaenda altari.
Sa võid põlvitada otse teleri ees, kui soovid.
Kuid jõudkem punkti, kus öelda:
"Issand, las Sinu tahe sündida mu elus!
Las sündida mitte minu, aga Sinu tahe!"
Ole entusiastlik,
et saaksin minna edasi järgmise punkti juurde.
2. Timoteose 3:1-5
"Aga see olgu sul teada,
et viimseil päevil tuleb raskeid aegu."
Raskeid aegu. Stressirohkeid aegu.
Me elame raskel ja stressirohkel ajal,
mida on raske taluda.
Kuid me ei saa tuua seda vabanduseks sellele,
et elame jumalakartmatut elu.
"Sest siis on inimesi, kes on enesearmastajad,
rahaahned, kelkijad, ülbed, teotajad,
sõnakuulmatud vanemaile, tänamatud, nurjatud."
Kohutavad asjad!
Salm 3: "Halastamatud, leppimatud, laimajad,
ohjeldamatud, jõhkrad, hea põlgajad..."
Ja me mõtleme:
"Maailm on omadega ikka täitsa metsas!"
Jah, maailm on omadega metsas!
Salm 4: "Reetlikud, tormakad, upsakad,
rohkem lõbu- kui jumalaarmastajad,
kellel on küll jumalakartuse nägu..."
Huvitav, kas ta räägib siin osadest kristlastest?
"Kellel on küll jumalakartuse nägu
aga kes on eitanud ja hüljanud selle väe
ega tea sellest midagi.
Nende käitumine peegeldab seda, mis nende sees."
Ehk teisisõnu - pühapäeval kirikus
ja esmaspäeval nii nagu kõik teised.
Ma ise elasin nii pikki aastaid.
Olin oma kristlastest sõprade seas nii vaimulik.
"Tänu Jumalale! Kiitus Issandale!"
"Halleluuja! Au Jumalale!"
"Toome Sulle kiitusohvri!"
Kodus aga ei ohverdanud ma midagi.
Kui taldrikul oli kaks lihatükki,
krabasin parema alati endale, jättes Dave'le kehvema.
Isekad enesekesksed kristlased.
Ära üldse tee nägugi, et sa ei tee midagi sellist!
Ära üldse mitte üritagi!
Peidad enda jaoks viimase koogitüki ära,
samas kuulutades kõigile, et sa ei söö magusat.
Kristlikud valevorstid!
Kuid see on see, mis juhtub.
Me peaksime olema valguseks,
aga kui mu "lambipirn" on üleni rokane...
Näed, see valgus on minus ikka olemas.
Ma olen uuestisündinud, kuid teistele pole sellest kasu,
sest kogu see maailma jura, millega end ümbritsen,
katab mind.
Selline seis aga ei aita ega mõjuta kedagi.
Ja ükskõik, kui suureks ma seda valgust ka ei krutiks...
"Hakkan 2 korda nädalas kirikus käima,
laulan kooris või olen ukse peal tervitaja.
Vaata aga mind! Milline vinge kristlane!
Lisaks sellele on mul kristlik kleeps stange peal,
ristikujulised kõrvarõngad ja kõik Joyce'i raamatud olemas!"
Ja siis?
"Ma pingutan pisut rohkem!"
"Pingutan pisut rohkem!"
Mis aga siis juhtub, kui kutsud Jumala tule oma ellu?
See saab alguse väikesest tulest ja pisut enamast valgusest,
veel pisut enamast tulest ja pisut enamast valgusest.
Veel pisut enam tuld ja pisut enam valgust.
Armas aeg, ma vist ei suuda enam seda rohkem vastu võtta.
Pisut enam tuld ja pisut enam valgust,
pisut enam tuld ja pisut enam valgust.
Ja korraga ma mõjutan inimesi ning nende elud saavad muudetud.
Aamen?
Las ma öelda sulle midagi!
Jeesus tuleb tagasi.
Mina aga olen otsustanud ja seda ka Jumalale öelnud,
et hakkan sellest oma jutlustes rohkem rääkima.
Ma ei ütle, et hakkan koguaeg lõpuaegadest rääkima,
kuid ma hakkan tuletama meelde, et Jeesus tuleb peagi tagasi.
Jeesus tuleb peagi tagasi.
Tead sa, et sellest räägiti koguaeg juba Uues Testamendis?
Paulus ja Peetrus rääkisid sellest koguaeg.
Piibel on seda täis!
1. Tessaloonika raamatu iga peatükk räägib sellest,
kuidas Jeesus tuleb peagi tagasi.
Nemad ei istunud aia otsas, vaid olid täiega valvel ja valmis,
teenides Jumalat täiega ja kogu oma südamest,
sest nende jutlustajad rääkisid neile pidevalt:
"Jeesus tuleb peagi tagasi! Jeesus tuleb peagi tagasi!"
Las ma küsida su käest: "Mis muutuks su elus,
kui teaksid täie kindlusega, et Jeesus tuleb 3 päeva pärast?"
Ma küsisin seda sama enda käest möödunud nädalal.
Oli vaid üks asi, mida tundsin, et pean muutma.
Ma ei ütle seda praegu selleks, et teile muljet avaldada,
vaid selleks, et olen kogenud Jumala tuld oma elus.
Ja kuigi see pole kerge, siis see on igati seda väärt!
Pidin loobuma mitmetest asjadest ja veetma palju aega üksi,
kogedes kriitikat ja hukkamõistu.
Oh aeg! Te ei taha isegi teada,
millest kõigest olen pidanud läbi minema!
Ainuüksi see, kuidas õppida olema alistuv naine
oleks mu ääre pealt tapnud.
Kohe kõige täiega!
Te olete kuulnud mu lugusid ja jutlusi.
Olete kuulnud, kuidas lebasin kord oma kontori põrandal
hoides kinni oma laua jalast,
sest Jumal oli käskinud mul alistuda ühe asja osas Dave'le
ja see pani mind lausa ägama.
Just nii ma tegingi!
"Jumal, palun aita mul täita Su tahet
ja mitte põgeneda Su eest!"
Tead, mis? Sa pead olema radikaalne!
See toob sulle nii palju rõõmu, kui tõstad oma pilgu iseenda pealt
ja keskendud täiega Jeesusele.
See toob sulle nii palju rõõmu, kui tõstad oma pilgu iseenda pealt
ja mõtled, mida saaksid kellegi teise heaks teha?
Mine välja maailma ja sära!
"Aga ma ei tea, milleks mind on kutsutud?"
Sind on kutsutud särama!
Olen mures, et kui me ei otsusta ära,
lipsavad need asjad meil lihtsalt käest.
Paulus õpetas koguaeg: "Olge tähelepanelikud ja valvel!
Ärge laske end petta!"
Jeesus tuleb tagasi otsekui varas öösel.
Ajal, mil inimesed tunnevad end hästi
ja ajavad omi asju.
Ajal, mil surfad sotsiaalmeedias ja teed endast selfisid,
täägides kõiki ja kõike,
tšekates seda ja teist ja kolmandat.
Ma isegi ei suuda selle kõigega sammu pidada.
Inimesed on nii haaratud sellesse kõigesse.
Jah, see on suurepärane suhtlusvahend,
kuid kasutagem seda õigetel eesmärkidel,
laskmata sel kontrollida oma elu
ja juhtida end kõrvale asjadest, mida peaksime tegema.
Markuse 13:31
"Taevas ja maa hävivad, aga minu sõnad ei hävi!"
Kõik muu saab kord hävima, aga mitte Jumala Sõna.
Ja see Sõna ei tule mitte selle raamatu kujul,
vaid valgel hobusel ratsutades,
tuli põlemas Ta silmis
ja üle Tema kirjutatud tekst: "Jumala Sõna".
Aamen?
"Taevas ja maa hävivad, aga minu sõnad ei hävi!"
Teine missioon, mis mul käsil on
ja mille osas ma ei kavatse vaikida,
on see, et me tahame austada Jumala Sõna.
Me tahame austada Jumala Sõna.
Uurida ja uskuda Jumala Sõna.
Seista kindlana Jumala Sõna eest.
Kui lõpetan täna Ilmutuse raamatu kirjakohaga,
kus räägitakse, mis juhtub sellega,
kes püüab sellest Raamatust midagi ära võtta või sinna lisada,
siis peame olema ikka väga ettevaatlikud,
sest me elame aegadel, kus see on sündimas.
Sa ei saa võtta ega lisada midagi Jumala Sõnale,
sest see on oluline Jumala jaoks.
Markuse 13:32
"Seda päeva või tundi ei tea aga keegi,
ei inglidki taevas ega Poeg, ainult Isa üksi."
Nii et, ära raiska aega lugemiste peale selle kohta,
millal maailma lõpp saabub,
sest seda ei teata nagunii.
Tead, miks Jumal ei ütle meile, millal see juhtub?
Sest Ta tahab, et elaksime pidevas valmisolekus.
Ta tahab, et oleksime selleks koguaeg valmis.
Me peaks juba täna valmis olema ja mitte mõtlema:
"Küll on tore, et Ta tuleb alles 12. päeva pärast,
sest siis mul on aega end valmis seada."
Me peame elama nii, et oleme juba praegu valmis.
"Vaadake ette, valvake,
sest teie ei tea, millal see aeg on käes!
Nii nagu inimene, kes reisis võõrsile
ja jättis oma maja, andes sulastele meelevalla,
igaühele tema töö, ja uksehoidjal käskides valvata."
Igal ühel meist on oma ülesanne Jumalalt!
Igal ühel on ülesanne Jumalalt!
Osa ülesandeid on rohkem häälelised ja nähtavad,
kuid paljud ülesanded on väikesed
ja ainuüksi sina ning Jumal teate neist.
Kuid sinu tegemine on sama tähtis kui kellegi teise oma
ja me kõik peame tegema seda rõõmuga.
Ära tee kompromisse,
roni aia otsast alla ja sära Jeesusele,
otsustades täita Jumala tahet.
Tahan aidata sind rohkem, kui seda täna teinud olen,
pakkudes sulle 5 CD'd teemal "Muudetud mõtteviis".
Olen alati öelnud, et inimene järgib oma mõtteid.
Peame laskma Pühal Vaimul õpetada end,
kuidas mõelda selliselt,
et võiksime tõesti nautida elu, mille eest Jeesus oma elu andis.
Ja just sellest need CD'd räägivadki.
5 tundi õpetust, mis aitab sul uuendada oma meeli.
Ei ole midagi paremat,
kui investeerida oma raha Jumala Sõnasse.
Seda tehes ei aita sa vaid ennast, aga ka meid,
et saame jätkuvalt näidata neid saateid.
Nii et, ma teen oma osa, jagades sinuga Jumala Sõna
ja sina saad külvata tagasi meie ellu
ja aidata meid.
Lisaks CD'dele saad kaasa ka me saate logoga tassi.
Ilusat päeva!
Jumal armastab sind ja Tal on võrratu plaan su jaoks!
Muuda oma mõtteviisi, sõnu ja suhtumisi
selle 5-osalise seeriaga "Muudetud mõtteviis",
mis sai salvestatud me 2015. a. naistekonverentsil,
kus kõneles nii Joyce
kui mitmed külaliskõnelejad.
Õpi minema läbi elu orgude,
uskudes ja kuulutades Jumala Sõna.
Muuda oma mõtteviisi,
et võiksid omada elu, mille Jumal on sulle plaaninud.
Lisaks sellele saad kaasa tassi, kust juua oma lemmikjooki.
Tellimisinfo on nähtav ekraanil.
"ARMASTA ELU!" NAISTEKONVERENTS
Elu pole mingi kleidiproov!
Sa oled väärtuslik!
Sa oled Jumala jaoks väärtuslik abi!
Ta lõi sind ühe kindla plaani ja eesmärgiga
ja sa oled väärt, et sind koheldaks hästi!
Täpsem info Joyce'i kodulehelt
Tõlge: Anne-Ly Raukas
Jagades Kristust - armastades inimesi
Nähtud saade valmis tänu J.Meyeri teenistuspartnerite toele.